अपने राजनीतिक-प्राणों की कीमत पर क्या जयराम से मैं यह पूछने का दुस्साहस करूं कि 13 साल में उन्होंने ऐसा कुछ क्यों नहीं किया कि आज उन्हें अपनी ही पार्टी की तेरहवीं के आसार इस तरह न डरा रहे होते? जयराम को कांग्रेस के सामने का संकट चुनावी-संकट नहीं, अस्तित्व का संकट लग रहा है। उन्हें कांग्रेस के मूल्यों और परंपराओं में पुरानेपन की बू आने लगी है। जय(श्री)राम चाहते हैं कि कांग्रेस अपनी प्रतिबद्धता के प्राचीन मंत्रों को भूले और लचीली हो जाए। उनका कहना है कि अगर कांग्रेस ऐसा नहीं करेगी तो उसका अस्तित्व मिट जाएगा।